CELEX: 62022CN0056
Language: ga
Date: 2022-01-28 00:00:00
Title: Cás C-56/22: Iarraidh ar réamhrialú ón tribunal de première instance de Liège (an Bheilg) a taisceadh an 28 Eanáir 2022 – PL v État belge

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/13
            
         
      Iarraidh ar réamhrialú ón tribunal de première instance de Liège (an Bheilg) a taisceadh an 28 Eanáir 2022 – PL v État belge
      (Cás C-56/22)
      (2022/C 148/22)
      Teanga an cháis: an Fhraincis
      
         An chúirt a rinne an tarchur
      
      Tribunal de première instance de Liège
      
         Páirtithe sna príomhimeachtaí
      
      
         Iarratasóir: PL
      
         Cosantóir: État belge
      
         An cheist a tharchuirtear:
      
      An bhfuil feidhm ag dlí an Aontais, go bunúsach forálacha na Cairte um Chearta Bunúsacha an Aontais Eorpaigh agus forálacha Threoir 2008/115/CE (1), maidir le cleachtas Ballstáit lena gceadaítear dó náisiúnach eachtrannach atá ag fanacht ann go neamhdhleathach a thabhairt chun rialtachta? Más amhlaidh atá, an gcaithfear Airteagail 5, 6, agus 13 de Threoir 2008/115/CE, arna léamh i gcomhréir lena [haithrisí 6 agus 24], chomh maith le hAirteagail 1, 7, 14, 20, 21, 24 agus 47 den Chairt um Chearta Bunúsacha an Aontais Eorpaigh, a léirmhíniú sa chaoi go gciallaíonn siad, i gcás ina bhfuil sé beartaithe ag Ballstát cead cónaithe uathrialach nó aon údarú eile lena dtairgtear ceart fanachta do náisiúnach tríú tír atá ag fanacht go neamhdhleathach ar a chríoch a dheonú ar chúiseanna atruacha, daonnúla nó eile, go bhféadfaidh an Ballstát, ar thaobh amháin, a cheangal ar an náisiúnach sin a chruthú roimh ré nach féidir a iarratas a chur isteach ina thír thionscnaimh, agus, ar an taobh eile, gan na coinníollacha agus na critéir, a fortiori cinn oibiachtúla, a leagan amach ina reachtaíocht, trína bhféadfar na cúiseanna atruacha, daonnúla nó eile a léiriú (bíodh sin i dtéarmaí inghlacthachta, trí léiriú d’imthosca eisceachtúla a éileamh gan iad a shainiú nó i dtéarmaí substainteacha trí gan foráil d’aon chritéar oibiachtúil chun gur féidir na cúiseanna a shainiú, go háirithe cúiseanna daonnúla, trína bhféadfar bonn cirt a thabhairt don chead fanachta) a fhágann go bhfuil an freagra ar iarratas den sórt sin dothuartha, nó treallach fiú? I gcás gur féidir gan na critéir sin a leagan síos sa dlí, i gcás diúltú, nach mbaintear an bonn den cheart chun leigheas éifeachtach a fháil toisc go bhfuil an t-aon leigheas atá ann docht dlíthiúil agus go n-eisiatar aon bhreithniú maidir le hoiriúnacht?
      
         (1)  Treoir 2008/115/CE ó Pharlaimint na hEorpa agus ón gComhairle an 16 Nollaig 2008 maidir le caighdeáin choiteanna agus nósanna imeachta coiteanna sna Ballstáit i ndáil le náisiúnaigh tríú tír atá ag fanacht go neamhdhleathach a fhilleadh (IO L 348, 24.12.2008, lch. 98).